pythainlp/thai-wiki-dataset-v4 huggingface dataset:
เคนัน บานานา

เคนัน โซดินโด บานานา (5 มีนาคม ค.ศ. 1936 – 10 พฤศจิกายน ค.ศ. 2003) เป็นรัฐมนตรีเมธอดิสต์ นักศาสนศาสตร์ และนักการเมืองชาวซิมบับเว ซึ่งดำรงตำแหน่งประธานาธิบดีซิมบับเวตั้งแต่ปี 1980 ถึง 1987 ซึ่งถูกปลดจากตำแหน่งหลังถูกกล่าวหาว่าเป็นคนรักร่วมเพศ ซึ่งการพิจารณาคดีที่มีการเผยแพร่อย่างกว้างขวาง เขาถูกตัดสินว่ามีความผิด 11 กระทงในข้อหามีเพศสัมพันธ์กับผู้อื่นและ"การกระทำที่ผิดธรรมชาติ" โดยถูกจำคุกเป็นเวลา 6 เดือน
ประวัติ.
บานานา เกิดใน Essexvale (ปัจจุบันคือ Esigodini) หมู่บ้านในมาทาเบเลแลนด์ใต้ ของโรดีเซีย โดยมีแม่เป็น Ndebele และพ่อเป็นชาวโมโซโท เขาได้รับการศึกษาที่โรงเรียนมิชชันนารีก่อนจะไปศึกษาต่อที่วิทยาลัยเทววิทยา Epworth ในซอลส์บรี (ปัจจุบันคือฮาราเร) แล้วบวชในปี 1962 เป็นรัฐมนตรีเมธอดิสต์ และผู้บริหารโรงเรียนระหว่างปี 1963 – 1966 ตามลำดับ ต่อมาเขาได้รับเลือกให้ดำรงตำแหน่งเป็นประธานสภาคริสตจักรบูลาวาโย ในปี 1969 – 1971 จากนั้นในปี 1971 – 1973 เขาจึงทำงานให้กับการประชุม All Africa ของคริสตจักรต่าง ๆ และยังเป็นสมาชิกของคณะกรรมการที่ปรึกษาของสภาคริสตจักรโลกอีกด้วย เขาเข้าไปพัวพันกับการเมืองต่อต้านอาณานิคม น้อมรับเทววิทยาการปลดปล่อยคนผิวดำ และวิจารณ์รัฐบาลโรดีเซียภายใต้การนำของ เอียน สมิธ ซึ่งประกาศให้ประเทศเป็นอิสระภายใต้การปกครองของชนกลุ่มน้อยผิวขาวในปี ค.ศ. 1965 เขากลายเป็นรองประธานสภาแห่งชาติแอฟริกา แต่ไม่นานนัก ก็ถูกบังคับให้ออกจากโรดีเซีย ไปที่ญี่ปุ่นก่อนย้ายไปยัง วอชิงตัน ดี.ซี. สหรัฐอเมริกา เพื่อไปศึกษาต่อที่วิทยาลัยศาสนศาสตร์เวสลีย์
เมื่อกลับมายังโรดีเซียในปี ค.ศ. 1975 เขาถูกคุมขังจนถึงปี 1976 ในปีนั้น เขาร่วมกับมูกาบีในการประชุมเจนีวา และในปี 1979 เขาเข้าร่วมการประชุมสภาแลงคาสเตอร์ในลอนดอน ซึ่งส่งผลให้ซิมบับเวได้รับเอกราชเป็นระบอบประชาธิปไตยตามเสียงข้างมาก ในปี 1980 เขากลายเป็นประธานาธิบดีคนแรกของประเทศ และก้าวลงจากตำแหน่งในปี 1987 เพื่อให้มูกาบีซึ่งปฏิรูปตำแหน่งประธานาธิบดีจากตำแหน่งพิธีการไปสู่ตำแหน่งผู้บริหารสามารถสืบทอดตำแหน่งแทนเขาได้ จากนั้นบานานาก็ทำงานเป็นนักการทูตขององค์การเอกภาพแห่งแอฟริกาและสอนที่มหาวิทยาลัยซิมบับเว นอกจากนี้เขายังมีบทบาทสำคัญในการจัดสหภาพของกลุ่มปฏิวัติหลักของซิมบับเวสองกลุ่มที่เปลี่ยนพรรคการเมือง ZAPU และ ZANU ของเขาเอง ซึ่งรวมกันในปี ค.ศ. 1988 เพื่อก่อตั้ง ZANU–PF ซึ่งยังคงเป็นพรรคที่ปกครองประเทศในปัจจุบัน
ในปี 1997 บานานาถูกจับในซิมบับเวด้วยข้อหาเล่นชู้ทางเพศ หลังจากถูกกล่าวหาในระหว่างการพิจารณาคดีฆาตกรรมอดีตบอดี้การ์ดของเขา ซึ่งได้ฆ่าเจ้าหน้าที่อีกคนที่ล้อเลียนเขาว่าเป็น "ภรรยารักร่วมเพศของบานานา" ข้อกล่าวหาที่เกี่ยวข้องกับข้อกล่าวหาที่ว่าบานานาใช้อำนาจในทางที่ผิดในขณะที่ดำรงตำแหน่งประธานาธิบดีเพื่อบีบบังคับผู้ชายจำนวนมากให้ยอมรับความก้าวหน้าทางเพศ แม้ว่าเขาจะปฏิเสธข้อกล่าวหา แต่เขาก็ถูกตัดสินว่ามีความผิด 11 ข้อหาในข้อหารักร่วมเพศ พยายามเล่นชู้และทำร้ายผู้อื่นอย่างอนาจารในปี 1998 เขาถูกจำคุก 6 เดือนและถูกปลดออกจากตำแหน่งด้วย หลังจากนั้นเขาก็เสียชีวิตด้วยโรคมะเร็งในปี 2003 โดยมีแหล่งที่มาแตกต่างกันไปตามสถานที่เสียชีวิตของเขา
บานานาเป็นบุคคลที่มีความขัดแย้ง โดยเฉพาะอย่างยิ่งหลังจากที่เขาได้รับโทษทางอาญา ในฐานะประธานาธิบดี เขาไม่ได้รับความเคารพเสมอไป (กฎหมายผ่านในปี 1982 ห้ามชาวซิมบับเวล้อเล่นเกี่ยวกับนามสกุลของเขา) อย่างไรก็ตาม บางคนนับถือเขาจากการมีส่วนร่วมในการต่อสู้เพื่อปลดปล่อยของซิมบับเว และต่อมาสำหรับบทบาทของเขาในการรวม ZANU และ ZAPU เข้าด้วยกัน ซึ่งยุติการสังหารหมู่ Gukurahundi หลังจากที่เขาเสียชีวิต มูกาบีเรียกเขาว่า "ของขวัญที่หายากแก่ประเทศชาติ"
กล้องโทรทรรศน์สุริยะสวีเดน

กล้องโทรทรรศน์สุริยะสวีเดน  หรือ กล้องโทรทรรศน์สุริยะ 1 เมตรสวีเดน (Swedish 1-m Solar Telescope, SST) เป็นกล้องโทรทรรศน์ขนาด 1 เมตร ตั้งอยู่ที่หอดูดาวโรเกเดโลสมูชาโชสในเกาะลาปัลมา แคว้นกานาเรียส ของสเปน บริหารงานโดย สมาคมฟิสิกส์สุริยะของสถาบันวิทยาศาสตร์หลวงสวีเดน ส่วนประกอบหลักคือกล้องโทรทรรศน์หักเหแสง ซึ่งมีขนาดใหญ่เป็นอันดับ 2 ของโลก
กล้องโทรทรรศน์นี้เป็นกล้องโทรทรรศน์สุญญากาศ หมายความว่าส่วนท่อถูกทำให้เป็นสุญญากาศเพื่อป้องกันการรบกวนจากอากาศภายในเพื่อไม่ให้ภาพเสีย นี่เป็นปัญหาเฉพาะของกล้องโทรทรรศน์สุริยะ เนื่องจากความร้อนจากแสงที่รวบรวมไว้ส่งผลต่อการผ่านของก๊าซและทำให้ภาพเสียหาย ตั้งแต่ปี 2005 เป็นต้นมา กล้องได้เปิดใช้งาน ระบบอะแดปทิฟออปติก ทำให้ได้ภาพที่ดีที่สุดเมื่อเทียบกับกล้องโทรทรรศน์สุริยะทั้งหมด which was upgraded to an 85-electrode monomorph deformable mirror from CILAS<ref>
กล้องนี้ได้มาแทนกล้องโทรทรรศน์สุริยะสุญญากาศสวีเดนอันเก่าขนาด 47.5 ซม. ซึ่งได้ปลดประจำการเมื่อวันที่ 28 สิงหาคม 2000
ฟาโรห์เวเนก

รัชสมัย.
ไม่ค่อยทราบเกี่ยวกับรัชสมัยของฟาโรห์เวเนก แต่ปรากฏคำจารึกบนภาชนะที่กล่าวถึงพระนามของพระองค์ที่บอกเล่าเกี่ยวกับเหตุการณ์ของพิธี เช่น "การยกเสาของเทพฮอรัส" พิธีการดังกล่าวนี้ได้ถูกกล่าวบ่อยครั้งบนภาชนะจากรัชสมัยของฟาโรห์นิเนทเจอร์ ซึ่งทำให้ตำแหน่งตามลำดับเวลาของฟาโรห์เวเนกใกล้เคียงกับของฟาโรห์นิเนทเจอร์มาก
ไม่ทราบช่วงระยะเวลาแห่งการปกครองของพระองค์ แต่ถ้าหากพระองค์ทรงเป็นฟาโรห์พระองค์เดียวกันกับฟาโรห์วัดจ์เอนเอสที่ทรงครองราชย์ (ตามที่ปรากฏในบันทึกพระนามแห่งตูริน) เป็นระยะเวลา 54 ปี และถ้าหากพระองค์ทรงเป็นฟาโรห์พระองค์เดียวกันกับฟาโรห์ "ทลาส" ที่กล่าวถึงโดยนักประวัติศาสตร์นามว่า แมนิโธ พระองค์จะทรงปกครองเป็นระยะเวลา 17 ปี แต่นักไอยคุปต์วิทยาสมัยใหม่ก็ยังตั้งข้อสงสัยเกี่ยวกับข้อมูลทั้งสองและประเมินว่าเป็นการตีความที่ผิดหรือเกินจริง หากฟาโรห์เวเนกทรงเป็นผู้ปกครองที่ไม่ได้เป็นฟาโรห์พระองค์เดียวกันกับพระองค์ใดเลยจริงๆ ดังที่ริชาร์ด ไวลล์และปีเตอร์ คาพลอนีได้เชื่อว่า พระองค์อาจจะปกครองเป็นระยะเวลาเวลา 12 ปี ทั้งนี้ขึ้นอยู่กับการตีความจากศิลาจารึกไคโรขึ้นใหม่
อีกข้อเสนอหนึ่งที่เสนอว่า ราชอาณาจักรอียิปต์ซึ่งครั้งหนึ่งเคยเป็นปึกแผ่นได้ถูกแบ่งออกหลังจากการเสด็จสวรรคตของฟาโรห์นิเนทเจอร์ออกเป็นสองส่วน ดังนั้น ในช่วงระยะเวลาหนึ่งหลังจากการสวรรคตของฟาโรห์เวเนก ฟาโรห์สองพระองค์ที่ทรงปกครองอียิปต์พร้อมกันนั้นในช่วงเวลาดังกล่าวก็จะสื่อว่าฟาโรห์เวเนกทรงเป็นผู้ปกครองอิสระ สมมติฐานดังกล่าวนี้ขึ้นอยู่กับการค้นพบว่าบันทึกพระนามทั้งของไทนิสและเมมฟิสในช่วงสมัยรามเสสได้กล่าวถึงพระนาม "วัดจ์เอนเอส" และ "เซเนดจ์" ในฐานะผู้สืบทอดตำแหน่งต่อจากฟาโรห์นิเนทเจอร์ ตัวอย่างเช่น บันทึกพระนามแห่งอไบดอสได้กล่าวถึงฟาโรห์เพียงหกพระองค์ในช่วงราชวงศ์ที่สอง ในขณะที่บันทึกพระนามอื่นๆ ทั้งหมดได้บันทึกพระนามของฟาโรห์จำนวนถึงเก้าพระนาม ดังนั้น ฟาโรห์เวเนก อาจจะทรงเป็นฟาโรห์พระองค์สุดท้ายที่ปกครองอียิปต์ทั้งหมดก่อนที่พระราชบัลลังงก์จะถูกแบ่งออก (และอำนาจควบคุมอียิปต์) ให้กับฟาโรห์พระองค์อื่น แต่ยังไม่แน่ชัดว่าฟาโรห์พระองค์อื่นนั้นคือฟาโรห์พระองค์ใด ผู้สืบทอดพระราชบัลลังก์ต่อจากพระองค์อาจจะเป็นฟาโรห์เซเนดจ์ แต่ถึงกระนั้นก็ยังมีความไม่แน่นอนในช่วงเวลาที่คลุมเครือของราชวงศ์ที่สองแห่งอียิปต์
ฟาโรห์เซธ-เพอร์อิบเซน

พระนามของฟาโรห์เพอร์อิบเซนนั้นเป็นพระนามที่ไม่ค่อยนิยมและแปลกในช่วงเวลาดังกล่าว เพราะเนื่องจากพระองค์ทรงพระนามที่ไม่เกี่ยวข้องกับเทพฮอรัสเป็นที่เป็นเทพอุปถัมภ์ของพระองค์ แต่เป็นเทพเซธแทน ซึ่งขัดกับประเพณีของอียิปต์ที่ฟาโรห์ทรงเลือกเทพฮอรัสที่มีรูปร่างเป็นเหยี่ยวเป็นเทพเจ้าผู้อุปถัมภ์
หลุมฝังพระบรมศพของฟาโรห์เพอร์อิบเซน ถูกค้นพบในปี ค.ศ. 1898 ที่อไบดอส ซึ่งหลงเหลืออยู่ในสภาพที่ดีและแสดงให้เห็นร่องรอยของการบูรณะที่ดำเนินการในช่วงราชวงศ์ต่อมา
พริตตี้ การ์เดี้ยน เซเลอร์ มูน คอสมอส เดอะ มูฟวี่

พริตตี้ การ์เดี้ยน เซเลอร์ มูน คอสมอส เดอะ มูฟวี่ (; อังกฤษ: Pretty Guardian Sailor Moon Cosmos The Movie) เป็นภาพยนตร์อนิเมะญี่ปุ่นทวิภาคแนวโลดโผนในปี พ.ศ. 2566 สร้างจากภาค"สตาส์"ของซีรีส์มังงะ"เซเลอร์มูน"โดยนาโอโกะ ทาเกอูจิ เป็นภาคต่อโดยตรงของ"พริตตี้ การ์เดี้ยน เซเลอร์ มูน อีเทอร์นัล เดอะ มูฟวี่" (พ.ศ. 2564) และยังมีฐานะเป็น "ฤดูกาลที่ห้าและฤดูกาลสุดท้าย" ของซีรีส์อนิเมะ"เซเลอร์มูน คริสตัล" ภาพยนตร์ทวิภาคกำกับโดยโทโมยะ ทากาฮาชิ เขียนบทโดยคาซูยูกิ ฟูเดซาซุ นาโอโกะ ทาเกอูจิทำหน้าที่หัวหน้าผู้ดูแล ร่วมผลิตโดยโทเอแอนิเมชันและสตูดิโอดีน ภาพยนตร์ทวิภาคมีกำหนดฉายในประเทศญี่ปุ่นในเดือนมิถุนายน พ.ศ. 2566 โดยภาคแรกฉายในวันที่ 9 และภาคสองฉายในวันที่ 30 
เน็ตฟลิกซ์ได้รับลิขสิทธิ์การสตรีมภาพยนตร์ทั้งสองภาค และเผยแพร่เมื่อวันที่ 22 สิงหาคม พ.ศ. 2567 ทางบริการสตรีมมิง 
เนื้อเรื่อง.
หลังจากเอาชนะราชินีเนเฮเรเนียได้สำเร็จ สึคิโนะ อุซางิและผองเพื่อนจึงได้กลับมาใช้ชีวิตตามปกติ จนกระทั่งวันหนึ่งที่จิบะ มาโมรุ จะต้องบินไปเรียนต่อที่สหรัฐ อุซางิไปส่งมาโมรุที่สนามบิน มาโมรุได้ให้แหวนหมั้นกับอุซางิและกล่าวคำมั่นสัญญาเรื่องความรักซึ่งกันและกัน แต่แล้วจู่ ๆ มาโมรุก็เสียชีวิตลงต่อหน้าอุซางิด้วยฝีมือของใครบางคน รวมไปถึงการมาเยือนของศัตรูกลุ่มใหม่ชาโดว์กาแล็กติก้าที่นำโดยเซเลอร์กาแล็กเซียและการปรากฏตัวของเซเลอร์สตาร์ไลต์ทำให้อุซางิไม่แน่ใจว่าเซเลอร์สตาร์ไลต์เป็นมิตรหรือศัตรูกันแน่ ในอีกด้านหนึ่งเซเลอร์กาแล็กเซียได้ส่งลูกสมุนมาชิงเซเลอร์คริสตัลจากเหล่าอัศวินเซเลอร์ ทำให้พรรคพวกของอุซางิเริ่มทยอยจากไปทีละคน ภายใต้สถานการณ์อันสิ้นหวัง อุซางิยอมเผชิญหน้ากับเซเลอร์กาแล็กเซียในศึกสุดท้าย เพื่อหวังว่าเธอจะได้พบกับคนที่เธอรักอีกครั้งหนึ่ง
ฟาโรห์เซเคมอิบ-เพอร์เอนมาอัต

ที่มาของพระนาม.
พระนามของฟาโรห์เซเคมอิบเป็นที่ทราบจากรอยประทับตราและจากจารึกบนภาชนะที่ทำจากหินอลาบาสเตอร์และหินเบรกเซีย โดยพบที่ทางเข้าสุสานของฟาโรห์เพอร์อิบเซนที่อไบดอส ในห้องชุดใต้ดินใต้พีระมิดขั้นบันไดของฟาโรห์ดโจเซอร์ (ราชวงศ์ที่สาม) ที่ซักกอเราะฮ์ และที่พื้นที่ขุดค้นแห่งหนึ่งที่เอลิแฟนไทน์
พระนามเซเรคของฟาโรห์เซเคมอิบนั้นมีความไม่ปกติทั่วไป เพราะเป็นพระนามแรกในประวัติศาสตร์อียิปต์ที่ขยายด้วยพระนามฉายา นอกจากพระนามจริง "เซเคม-อิบ" แล้ว ยังมีรอยประทับตราหลายดวงและจารึกภาชนะหิน ซึ่งแสดงพระนามฉายาว่า "เพอร์เอนมา'อัต" ภายในเซเรค ฟาโรหเซเคมอิบทรงใช้พระนามทั้งสองรูปแบบ พระนามฮอรัสเดี่ยวและพระนามคู่ในเวลาเดียวกัน นักอียิปต์วิทยา เช่น เฮอร์แมน เท เวลเดอ และ ว็อล์ฟกัง เฮ็ลท์ค คิดว่าพระนามคู่ของฟาโรห์เซเคมอิบได้ถูกนำมาใช้เมื่ออาราจักรอียิปต์ถูกแบ่งออกเป็นสองอาณาจักรอิสระ และดูเหมือนว่าพระองค์จะทรงพยายามเน้นย้ำถึงสถานการณ์ทางการเมืองที่สงบสุขที่เกิดขึ้นในอียิปต์ในขณะนั้น รูปแบบที่เพิ่มขึ้นของพระนามคู่ดังกล่าวได้ถูกสร้างขึ้นและใช้โดยผู้สืบทอดพระราชบัลลังก์ของพระองค์นามว่า ฟาโรห์คาเซคเอมวี ซึ่งฟาโรห์พระองค์นี้ยังใช้พระนามซ้ำและยังทรงตั้งเทพฮอรัสและเทพเซธไว้ด้วยกัน โดยเป็นเทพอุปถัมภ์บนเซเรคของพระองค์ ฟาโรห์คาเซคเอมวีทรงพยายามแสดงถือความสันติภาพและการสัมพันธ์ระหว่างอียิปต์บนและอียิปต์ล่างด้วยเซเรคที่ไม่ธรรมดาของพระองค์เช่นกัน
รัชสมัย.
ดูเหมือนจะปรากฏหลักฐานทางโบราณคดีที่ว่า ฟาโรห์เซเคมอิบจะทรงปกครองเฉพาะในอียิปต์บนเท่านั้น อาณาจักรของพระองค์จะขยายลงมาจากออมบอสไปจนถึงเกาะเอลิแฟนไทน์ ซึ่งเป็นศูนย์การปกครองใหม่ที่เรียกว่า "บ้านขาวแห่งคลังสมบัติ" ซึ่งสถานปนาขึ้นในรัชสมัยของพระองค์ และยังคงเป็นประเด็นถกเถียงของนักไอยคุปต์วิทยาและนักประวัติศาสตร์ว่าเหตุใดจึงมีการตัดสินใจแยกอาณ่าจักรเมื่อใดและเหตุใด
สถานที่ฝังพระบรมศพ.
ไม่ทราบตำแหน่งของหลุมฝังพระบรมศพของฟาโรห์เซเคมอิบ แต่ถ้าหากพระองค์ทรงเป็นฟาโรห์พระองค์เดียวกันกับฟาโรห์เพอร์อิบเซน พระองค์จะถูกฝังในสุสาน พี ที่อไบดอส หรือมิฉะนั้น สถานที่ฝังพระบรมศพของพระองค์อาจจะอยู่ที่ซักกอเราะฮ์
ฟาโรห์เนเฟอร์คาโซคาร์

เนเฟอร์คาโซคาร์ (ภาษาอียิปต์โบราณ "เนเฟอร์-คา-เซเคอร์ Nefer-Ka-Seker" ซึ่งแปลว่า "ดวงจิตวิญญาณอันงดงามแห่งเทพโซคาร์" หรือ "ดวงจิตวิญญาณอันสมบูรณ์แบบแห่งเทพโซคาร์") เป็นกษัตริย์แห่งอียิปต์โบราณ (ฟาโรห์) ที่อาจจะทรงปกครองอียิปต์ในช่วงราชวงศ์ที่สอง ไม่ค่อยทราบข้อมูลเกี่ยวกับพระองค์ เนื่องจากไม่พบบันทึกร่วมสมัย แต่พระนามของพระองค์ถูกพบในแหล่งข้อมูลในภายหลังรัชสมัยของพระองค์
ที่มาของชื่อ.
พระนามเนเฟอร์คาโซคาร์ปรากฏในบันทึกพระนามแห่งซักกอเราะฮ์จากสุสานนักบวชชั้นสูง ทจูเนรอย ซึ่งพระองค์ได้รับการบันทึกว่าครองราชย์ต่อจากฟาโนห์เนเฟอร์คาเรที่ 1 และก่อนหน้าฟาโรห์ฮูดเจฟาที่ 1 ในคาร์ทูชที่ 9
พระองค์ยังปรากฏในบันทึกพระนามแห่งตูรินในฐานะผู้ดำรงตำแหน่งถัดจากฟาโรห์เนเฟอร์คาเรที่ 1 และก่อนหน้าฟาโรห์ฮูดเจฟาที่ 1 คาร์ทูชพระองค์อยู่ในแนวที่ 3 แถว 1 บันทึกพระนามแห่งตูรินระบุรัชสมัยของพระองค์ที่ 8 ปี 3 เดือน
รัชสมัย.
ข้อมูลที่ทราบเกี่ยวกับรัชสมัยของฟาโรห์เนเฟอร์คาโซคาร์น้อยมาก นักไอยคุปต์วิทยา เช่น ไอ. อี. เอส. เอ็ดเวิร์ดส์ และวอลเตอร์ ไบรอัน เอเมอรี คิดว่าฟาโรห์เนเฟอร์คาโซคาร์ทรงปกครองเฉพาะในบริเวณอียิปต์ล่าง เนื่องจากพระนามของพระองค์ปรากฏในบันทึกพระนามแห่งซักกอเราะฮ์ แต่พระนามได้สูญหายไปจากบันทึกพระนามแห่งอไบดอส ในขณะที่บันทึกพระนามแห่งซักกอเราะฮ์ได้เกี่ยวข้องกับบริเวณเมมฟิส และเชื่อกันว่าฟาโรห์เนเฟอร์คาโซคาร์ทรงปกครองอียิปต์ล่างในช่วงเวลาเดียวกับที่ฟาโรห์ อาทิ เพอร์อิบเซน และเซเคมอิบ-เพอร์เอนมาอัต ซึ่งทรงปกครองอียิปต์บน ข้อสันนิษฐานดังกล่าวคงสอดคล้องกับทัศนะของนักไอยคุปต์วิทยาจำนวนหนึ่งที่สมัยนั้นอียิปต์ถูกแบ่งออกเป็นสองส่วน ทฤษฎีของอาณาจักรที่ถูกแบ่งแยกตั้งแต่สิ้นสุดรัชสมัยของฟาโณห์นิเนทเจอร์นั้นได้อิงจากการศึกษาพระนามของกษัตริย์เพอร์อิบเซน ซึ่งมีพระนามเชื่อมโยงกับเทพเซธแห่งออมบอส เพื่อแสดงให้เห็นว่าพระองค์ทรงมาจากเมืองออมบอส และปกครองพื้นที่ที่รวมถึงออมบอสด้วย ซึ่งฟาโรห์เพอร์อิบเซนเองได้รับการบันทึกไว้พร้อมกันในวัสตุโบราณที่พบในบริเวณไธนิส แต่ไม่พบออกเอกสารใดที่เกี่ยวพระองค์ในเมมฟิส กรณีดังกล่าวของพระองค์จึงสอดคล้องกับกรณีที่ฟาโรห์เนเฟอร์คาโซคาร์ทรงปกครองเฉพาะอียิปต์ล่าง ผู้ปกครองก่อนหน้าของพระองค์ คือ ฟาโรห์เซเนดจ์และฟาโรห์เนเฟอร์คาราที่ 1 และผู้สืบทอดพระราชบัลลังก์ของพระองค์ คือ ฟาโรห์ฮูดเจฟาที่ 1
จ๊กยี่

จ๊กยี่ (เสียชีวิตระหว่าง ค.ศ. 196-199) หรือชื่อในภาษาจีนกลางว่า ชฺวี อี้  เป็นขุนพลใต้บังคับบัญชาของขุนศึกอ้วนเสี้ยวในช่วงปลายยุคราชวงศ์ฮั่นตะวันออกของจีน
ประวัติ.
จ๊กยี่เป็นชาวมณฑลเลียงจิ๋ว มีความเชี่ยวชาญกลยุทธ์ทางการทหารของชนเผ่าซฺยงหนูและชนเผ่าเกี๋ยง เดิมจ๊กยี่รับราชการกับฮันฮก ในช่วงเวลานั้นอ้วนเสี้ยวกำลังขยายอิทธิพลในหมู่ชนชั้นสูงของกองทัพราชวงศ์ฮั่น ฮันฮกรู้สึกอิจฉาอ้วนเสี้ยวอย่างมากจึงลดเสบียงของกองทัพอ้วนเสี้ยวลง เรื่องนี้ทำให้จ๊กยี่ก่อกบฏและเอาชนะกองกำลังที่ฮันฮกส่งมาได้ ในเวลาเดียวกันจ๊กยี่ได้เข้ารับใช้อ้วนเสี้ยว
ในยุทธการที่เจี้ยเฉียวจ๊กยี่ได้รับตำแหน่งระดับสูงในการบัญชาการกองทัพกลาง ในระหว่างการศึก จ๊กยี่สังหารยำก๋ง (嚴綱 "เหยียน กาง") และชิงสินศึกเข้าทัพอ้วนเสี้ยวได้เป็นอันมาก แต่ในช่วงเวลาเดียวกันนี้ก็เป็นจุดจบของจ๊กยี่เช่นกัน กล่าวกันว่าจ๊กยี่มีความยโสโอหัง จึงถูกอ้วนเสี้ยวกำจัดในที่สุด
การศึกครั้งสุดท้ายที่มีการบันทึกไว้ที่จ๊กยี่มีส่วนร่วมเกิดขึ้นในปี ค.ศง 195 ซึ่งเป็นศึกที่จ๊กยี่เอาชนะกองซุนจ้านได้ที่เป้าชิว (鲍丘) และสังหารทหารของกองซุนจ้านได้มากกว่า 20,000 นาย หลังจากความพ่ายแพ้ครั้งนี้กองซุนจ้านก็ถอยไปตั้งมั่นที่อึ้จิง (易京) และเสริมความแข็งแกร่งให้กับป้อมปราการ ทำให้จ๊กยี่ไม่สามารถตีอี้จิงได้แตกเป็นเวลามากกว่าหนึ่งปี กระทั่งเสบียงในกองทัพของจ๊กยี่หมดลง ทหารจำนวนหลายพันนายหิวโหย กองซุนจ้านฉวยโอกาสนี้โต้กลับจนได้รับชัยชนะครั้งใหญ่
ในนิยาย "สามก๊ก".
ในนวนิยายอิงประวัติศาสตร์ในศตวรรษที่ 14 เรื่อง "สามก๊ก" จ๊กยี่ถูกจูล่งสังหารในยุทธการที่เจี้ยเฉียว ระหว่างการรบตอบโต้โดยกองทัพของกองซุนจ้าน ตามประวัติศาสตร์จริงไม่ทราบแน่ชัดว่าจูล่งเคยพบกับจ๊กยี่หรือไม่ เนื่องจากไม่ทราบแน่ชัดว่าจูล่งเข้าร่วมกับกองซุนจ้านก่อนหรือหลังยุทธการที่เจี้ยเฉียว ความสำคัญของจ๊กยี่ในประวัติศาสตร์ถูกลดทอนในนิยายเพื่อเพิ่มความสำคัญให้กับตัวละครอื่น ๆ
ความโปร่งใส (ฟิสิกส์)

โปร่งใส หมายถึงการที่สามารถมองทะลุไปเห็นสิ่งต่าง ๆ ที่อยู่ฝั่งตรงข้ามหรือภายในได้ ในกรณีที่โปร่งใสโดยสมบูรณ์นั่นหมายความว่าจะมองไม่เห็นวัตถุนั้นเลยราวกับไม่มีตัวตนอยู่เลย นอกจากนี้ ถ้ามองผ่านได้บางส่วนโดยเห็นมืดหรือมัวลงไปบ้างจะเรียกว่า โปร่งแสง และถ้าหากไม่ปล่อยให้มองทะลุได้จะเรียกว่า ทึบแสง
ในขณะเดียวกันคำนี้ก็เป็นคำเปรียบเปรยในความหมายและบริบทต่าง ๆ โดยเฉพาะอย่างยิ่ง ถูกนำมาใช้เกี่ยวกับการเปิดเผยสภาพการบริหารและการดำเนินงานขององค์กร (ดูที่ ความโปร่งใส (การเมือง))
ความหมายของความโปร่งใส.
การที่ให้แสงผ่านได้.
โดยทั่วไป "โปร่งใส" จะใช้กับแสง (แสงที่มองเห็นได้) และเนื่องจากแสงเป็นคลื่นแม่เหล็กไฟฟ้าชนิดหนึ่ง จึงมีการสรุปทางวิทยาศาสตร์ว่าเมื่อสารหนึ่ง ๆ มีลักษณะ "โปร่งใส" สำหรับคลื่นแม่เหล็กไฟฟ้าที่ย่านความถี่หนึ่ง ๆ จะไม่มีอันตรกิริยาเกิดขึ้นระหว่างสสารกับคลื่นแม่เหล็กไฟฟ้านั้นเลย นั่นหมายความว่าไม่มีการดูดกลืน การกระเจิง หรือ การสะท้อน เกิดขึ้น ถ้าหากมีการดูดกลืนหรือกระเจิงเกิดขึ้น แสงที่ผ่านวัตถุนั้นจะมีค่ำลดลง นั่นคือมีความโปร่งใสน้อยลง
เมื่อสารดูดกลืนคลื่นแม่เหล็กไฟฟ้า สารนั้นจะปรากฏเป็นสีขึ้นมาตามสีที่เสริมกันของความยาวคลื่นที่สารนั้นดูดซับไว้ ตัวอย่างเช่น คลอโรฟิลล์ดูดซับแสงที่มีความยาวคลื่น 680–700 นาโนเมตร ซึ่งตรงกับสีแดง จึงปรากฏเป็นสีคู่ตรงข้ามคือสีเขียว
เมื่อพิจารณาคลื่นย่านความถี่ต่าง ๆ.
เมื่อสสารทำให้คลื่นแม่เหล็กไฟฟ้าเกิดการกระเจิง สสารนั้นก็จะปรากฏเป็นสีขึ้นได้ การกระเจิงเกิดขึ้นเมื่อสสารมีโครงสร้างหน่วยพอ ๆ กับความยาวคลื่นของคลื่นแม่เหล็กไฟฟ้า ตัวอย่างเช่น น้ำไม่ดูดกลืนแสงที่มองเห็นได้ ดังนั้นในสภาวะปกติจึงดูโปร่งใส แต่เมื่อกลายเป็นอนุภาคขนาดเล็กจะเกิดการกระเจิงแสงขึ้นได้จึงกลายเป็นทึบแสง นี่คือสาเหตุที่หมอกและไอน้ำมีลักษณะเป็นสีขาว
ดังนั้นถ้าจะประเมินว่าวัสดุนั้นโปร่งใสหรือไม่ ต้องมีการระบุความยาวคลื่นของคลื่นแม่เหล็กไฟฟ้าเป้าหมาย กระจกที่เรียกว่ากระจกใสนั้นโดยทั่วไปหมายถึงว่าเกือบจะโปร่งใสต่อแสงที่มองเห็นได้ แต่อาจไม่สามารถส่องผ่านรังสีอัลตราไวโอเลตได้มากนัก ดังนั้นสำหรับสิ่งมีชีวิตที่สามารถรับรู้ถึงแสงอัลตราไวโอเลตได้แล้ว จึงไม่สามารถกล่าวได้ว่าโปร่งใส ในทางกลับกัน หากสิ่งมีชีวิตใดมีความไวต่อรังสีเอกซ์ มนุษย์จะถูกสังเกตว่าเป็นสิ่งมีชีวิตที่โปร่งแสง
ตัวอย่างสิ่งที่โปร่งใส.
มีสิ่งมีชีวิตหลายประเภทที่ร่างกายโปร่งใส เช่น แมงกะพรุน ปลาบางชนิด เนื้อเยื่อภายในของกระบองเพชร สำหรับในร่างกายมนุษย์นั้น ถุงน้ำคร่ำ และ กระจกตา มีความโปร่งใส ส่วนเล็บนั้นโปร่งแสง
ตัวอย่างและเนื้อเยื่อของสิ่งมีชีวิตที่ตายแล้วได้รับการทำให้โปร่งใสด้วยสารเคมีเพื่อการสังเกต เช่น ตัวอย่างโครงกระดูกโปร่งใสที่ทำให้ตัวโครงกระดูกดูโดดเด่น สถาบันวิจัยบางแห่ง เช่น RIKEN กำลังพัฒนาน้ำยาทำโปร่งใสที่สามารถใช้สำหรับการวิจัยที่แม่นยำยิ่งขึ้น
วัสดุโปร่งใสต้องใช้เทคโนโลยีขั้นสูงในการผลิต รวมถึงพวกภาชนะแก้วและเครื่องประดับในยุคก่อนที่จะมีเทคโนโลยีการผลิตเป็นจำนวนมาก ทุกวันนี้ นอกจากแก้วทั่วไปแล้ว เรซินสังเคราะห์ใส เช่น ถุงพลาสติก สามารถผลิตจำนวนมากได้ในต้นทุนที่ต่ำ เป็นเรื่องยากที่จะผลิตวัสดุโปร่งใสขนาดใหญ่ที่มีทั้งความโปร่งใสสูงและความทนทานสูง แต่ด้วยการพัฒนาทางวิทยาศาสตร์และเทคโนโลยี ทำให้วัสดุโปร่งใสต่าง ๆ ได้รับการพัฒนาและผลิตได้ง่ายขึ้น ปัจจุบัน วัสดุที่มีความโปร่งใสสูง เช่น อะคริลิกที่ใช้ในตู้ปลาและแก้วควอตซ์ที่ใช้ในใยแก้วนำแสง
การวัดความโปร่งใส.
ความโปร่งใสเป็นสิ่งที่สามารถวัดได้ โดยอาจมีนิยามแตกต่างกันไป ปริมาณทางฟิสิกส์ที่ใช้ในการวัดความโปร่งใสได้แก่
กระจกใส

กระจกใส เป็นแก้วที่ถูกทำเป็นแผ่นเรียบ ใช้เพื่อเป็นวัสดุโปร่งใสสำหรับเป็นผนังกั้นในการสร้างสิ่งก่อสร้าง เช่นเป็นหน้าต่าง ข้อดีของการใช้กระจกใสคือสามารถมองทะลุไปเห็นฝั่งตรงข้ามได้ หน้าต่างกระจกใสสามารถใช้มองเพื่อเพลิดเพลินกับทิวทัศน์ภายนอกโดยอยู่ภายในห้องอุ่น ๆ ได้ การใช้กระจกใสเป็นส่วนผนังสิ่งก่อสร้างจะทำให้สามารถรับแสงจากดวงอาทิตย์ซึ่งสามารถใช้แทนแสงสว่างได้
วิธีการผลิต.
ในปัจจุบัน กระจกใสส่วนใหญ่ผลิตโดยกระบวนการพิลคิงตัน (Pilkington process) เทคโนโลยีนี้พัฒนาขึ้นในช่วงกลางศตวรรษที่ 20 ทำให้สามารถผลิตกระจกแผ่นขนาดใหญ่ได้อย่างต่อเนื่อง และนับเป็นหนึ่งในสิ่งประดิษฐ์ที่ยิ่งใหญ่ที่สุดของศตวรรษที่ 20
ในกระบวนการพิลคิงตัน ทำโดยการเทแก้วหลอมเหลวลงบนดีบุกหลอมเหลว จะทำให้เกิดพื้นผิวที่เรียบทั้งด้านบนและด้านล่าง เนื่องจากดีบุกมีความถ่วงจำเพาะสูงกว่าแก้วและไม่ผสมกับแก้ว จึงเกิดแผ่นแก้วที่แบนมากบนดีบุก ด้วยวิธีนี้ สามารถผลิตแผ่นกระจกที่มีความหนาประมาณ 1 มม. ถึง 22 มม.
กระจกใสส่วนใหญ่เป็นกระจกประเภทที่เรียกว่า แก้วโซดาไลม์ มีส่วนประกอบโดยประมาณคือ SiO2:Na2O:CaO = 75:15:10 (mol%) โดยใช้ควอตซ์ โซเดียมคาร์บอเนต และปูนขาว เป็นวัตถุดิบ อัตราส่วนองค์ประกอบนี้เกือบจะเหมือนกับอัตราส่วนองค์ประกอบที่ก่อตัวเป็นเปลือกโลก ดังนั้นจึงอาจถือได้ว่าแทบไม่สิ้นเปลืองทรัพยากรสำหรับวัสดุทำกระจกใส อาจเหลือไว้เพียงปัญหาสิ่งแวดล้อมบางส่วนจากการเผาผลาญเชื้อเพลิงระหว่างการผลิต
กระจกใสธรรมดาดูโปร่งใสเมื่อมองจากด้านหน้าโดยตรง แต่เมื่อมองจากมุมเอียง หรือเมื่อมองจากส่วนที่มีความหนา จะปรากฏเป็นสีเขียวอมฟ้าเล็กน้อย ซึ่งเกิดจากไอออนเหล็กที่มีอยู่ในวัสดุ หากไม่ต้องการสีนี้ อาจใช้วัตถุดิบที่บริสุทธิ์มากขึ้น หรือเติมสารให้สีลงไปเพิ่มเติม
ในกรณีของกระจกใสที่ใช้สำหรับทำหน้าต่างของบ้าน ซิลิคอนและออกซิเจนจะถูกยึดเหนี่ยวอย่างแน่นหน้าโดยมีโครงสร้างคล้ายตาข่าย
โบเน็งไก

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
โบเน็งไก (; โรมาจิ: "bōnenkai"; #เปลี่ยนทาง "ชุมนุมลืมปี") เป็นงานเลี้ยงดื่มสุราของญี่ปุ่นที่จัดขึ้นในช่วงปลายปี และโดยทั่วไปจะจัดขึ้นในหมู่เพื่อนร่วมงานหรือเพื่อนฝูง จุดประสงค์ของงานเลี้ยงตรงตามชื่อคือเพื่อลืมความทุกข์ยากและปัญหาในปีที่ผ่านมา และมองไปยังปีใหม่อย่างมีความหวัง ซึ่งโดยปกติแล้วจะเกิดจากการดื่มแอลกอฮอล์ในปริมาณมาก "โบเน็งไก"ไม่ได้จัดขึ้นในวันใดวันหนึ่งโดยเฉพาะ แต่โดยปกติแล้วจะจัดขึ้นภายในเดือนธันวาคม
"โบเน็งไก"จัดขึ้นโดยกลุ่มของเพื่อนหรือเพื่อนร่วมงาน หรือได้รับการสนับสนุนจากบริษัทหรือสำนักงานธุรกิจสำหรับพนักงาน "โบเน็งไก"ไม่ได้เป็นส่วนหนึ่งของการเฉลิมฉลองตรุษญี่ปุ่นซึ่งกินเวลาถึงวันที่ 3 มกราคม แต่เป็นวิธีส่งท้ายปีด้วยการเฉลิมฉลองเป็นกลุ่ม ประเพณีนี้เริ่มขึ้นในศตวรรษที่ 15 ในช่วงสมัยมูโรมาจิเพื่อเป็นการแสดงความขอบคุณ ในเวลานั้นงานเลี้ยงนี้เรียกว่า"โนไก" ("ชุมนุมความสำเร็จอันยิ่งใหญ่") ในศตวรรษที่ 18 งานเลี้ยงกลายเป็นที่รู้จักในชื่อ"โบเน็งไก"หรืองานเลี้ยงสิ้นปี
"โบเน็งไก" ถือกันว่าว่าเป็นเวลาสำหรับ"บูเรโก"  หรือการปล่อยผมสยายและไม่ถือกันเกี่ยวกับความสัมพันธ์อย่างเป็นทางการระหว่างเจ้านาย/ลูกจ้างหรือการแบ่งชั้นยศและอายุ
เมื่อองค์กรธุรกิจตัดสินใจที่จะมี"โบเน็งไก" จะคำนึงถึงหลายสิ่งหลายอย่างก่อนที่จะวางแผนจัดงานเลี้ยง ข้อกังวลบางประการคือพนักงานและผู้บริหารที่เข้าร่วมงานเลี้ยงต้องมีจำนวนพอสมควรและต้องพยายามจำกัดค่าใช้จ่ายทั่วไปไม่เกิน 5,000 เยนต่อคน ทั้งนี้เพื่อให้ครอบคลุมค่าใช้จ่ายของงานเลี้ยงและเพื่อที่พนักงานจะได้เข้าร่วมงานเลี้ยงที่ไม่แพงจนเกินไป บริษัทบางแห่งออกค่าใช้จ่ายทั้งหมดของงานเลี้ยงและในบางครั้งอาจเลือกที่จะไม่จัดงานเลี้ยงที่ร้าน"อิซากายะ" (ร้านอาหารและเครื่องดื่มที่มักใช้เป็นที่จัดงาน"โบเน็งไก") และจัดงานเลี้ยงในสถานที่ธุรกิจแทนเพื่อให้ประหยัดค่าใช้จ่ายได้มาก
ประวัติ.
ตั้งแต่ช่วงปลายศตวรรษที่ 16 งานเลี้ยงสังสรรค์ถูกจัดขึ้นโดยมีจุดประสงค์คล้ายกับงาน"โบเน็งไก"ในยุคปัจจุบัน ในวันที่ 30 ธันวาคม กลุ่มขุนนางซามูไรจะรวมตัวกันเพื่อทำสิ่งที่เรียกว่า "การลืมประจำปี" ประกอบด้วยกิจกรรมของชนชั้นสูงทั่วไป เช่น การเขียนและท่องบทกวี และตามด้วยงานเลี้ยงขนาดใหญ่ งานเลี้ยงเช่นนี้ไม่ใช่เรื่องสามัญในหมู่ประชาชนทั่วไปของญี่ปุ่น จนกระทั่งมีการยกเลิกระบอบการปกครองแบบศักดินาในปลายศตวรรษที่ 19 ในช่วงเวลาเดียวกัน เรื่องราวที่เขียนโดยนักเขียนชาวญี่ปุ่น สึโบอูจิ โชโย ชื่อ "โบเน็งไก" (忘年会) ได้รับการตีพิมพ์ในหนังสือพิมพ์ บรรยายถึงงานเลี้ยงรูปแบบนี้ ซึ่งประกอบด้วยการพูดคุยอย่างอึกทึกครึกโครม การดื่มอย่างมากมาย และเกอิชาผู้ให้ความบันเทิง ในญี่ปุ่นยุคหลังสงคราม "ระบบการจ้างงานตลอดชีพ" ที่จัดตั้งขึ้นโดยบริษัทบางแห่งได้รวมเอากิจกรรมที่บริษัทจัดขึ้นจำนวนมาก โดยงานหนึ่งมักจะเป็นงาน"โบเน็งไก"สิ้นปีในเดือนธันวาคม
ฟล็องเบ

ฟล็องเบ ([flɑ̃be]) เป็นขั้นตอนการทำอาหารที่เติมแอลกอฮอล์ลงในกระทะร้อนเพื่อสร้างเปลวไฟ คำว่า "ฟล็องเบ"  มีความหมายว่า "ถูกจุดให้ลุกเป็นไฟ" ในภาษาฝรั่งเศส
การฟล็องเบมักจะเกี่ยวข้องกับการนำเสนออาหารข้างโต๊ะของอาหารที่มีสุราเป็นส่วนผสมให้ติดไฟ (เช่น บานานัสฟอสเตอร์หรือเชอร์รีสจูบิลี) เมื่อแอลกอฮอล์ถูกจุดไฟและส่งผลให้เกิดเปลวไฟสีน้ำเงินจาง ๆ การฟล็องเบยังเป็นขั้นตอนหนึ่งในการทำกอโกแว็งและอาหารหรือซอสอื่น ๆ โดยใช้สุราก่อนที่จะนำมาเสิร์ฟที่โต๊ะ การฟล็องเบเป็นการเผาให้แอลกอฮอล์ระเหยออกไปบางส่วน จึงลดปริมาณแอลกอฮอล์ของอาหารลงในขณะที่ยังคงรสชาติของสุราไว้
กระบวนการ.
คอนญัก รัม หรือสุราที่มีกลิ่นรสอื่น ๆ ที่มีแอลกอฮอล์ประมาณร้อยละ 40 (80 พรูฟสหรัฐ) ถือว่าเหมาะสมที่จะใช้ในการฟล็องเบ ไวน์และเบียร์มีแอลกอฮอล์น้อยเกินไปและจะไม่ลุกเป็นไฟ สุราที่มีแอลกอฮอล์สูง เช่น บาคาร์ดี้ 151 หรือเอเวอร์เคลียร์ เป็นสารไวไฟสูงและถือว่าอันตรายเกินไปสำหรับคนครัวมืออาชีพ บางครั้งยังใช้ผงอบเชยไม่เพียงเพื่อกลิ่นรสเท่านั้นแต่เพื่อการแสดงด้วย เนื่องจากผงเครื่องเทศชนิดนี้จะติดไฟเมื่อเติมเข้าไป
ต้องอุ่นเครื่องดื่มแอลกอฮอล์ก่อนจุดไฟ เนื่องจากอุณหภูมิเครื่องดื่มยังคงอยู่ต่ำกว่าจุดวาบไฟที่อุณหภูมิห้อง และยังไม่มีไอระเหยของแอลกอฮอล์เพียงพอที่จะจุดไฟติด ความดันไอจะเพิ่มขึ้นจากการทำให้ของเหลวร้อนขึ้น ปล่อยไอออกมามากพอที่จะติดไฟจากไม้ขีดไฟ
ฟาโรห์วัดจ์เนส

รัชสมัย.
หลักฐานที่เกี่ยวกับรัชสมัยของฟาโรห์วัดจ์เนสปรากฏเพียงไม่กี่ชิ้นทำให้ทราบเกี่ยวกับรัชสมัยของพระองค์น้อยมาก ส่วนในบันทึกพระนามแห่งตูรินได้บันทึกว่าพระองค์ทรงครองราชย์เป็นระยะเวลา 54 ปี ในขณะที่แมนิโธได้บันทึกว่าพระองค์ทรงปกครองเป็นเวลา 17 ปี นักไอยคุปต์วิทยาได้ประเมินหลักฐานทั้งสองชิ้นว่าเป็นการตีความที่ผิดโดยอาลักษณ์ในช่วงสมัยรามเสส หรือเป็นการพูดเกินจริง หากฟาโรห์วัดจ์เนสทรงเป็นผู้ปกครองอิสระ (ตามที่ริชาร์ด ไวลล์และพีเตอร์ คาพลอนีเชื่อ) จะเห็นได้ชัดว่าพระองค์ทรงเป็นคนสุดท้ายที่ปกครองดินแดนที่เป็นเอกภาพ เนื่องจากพระนามของพระองค์ปรากฏอยู่ในพงศาวดารของราชวงศ์จากเมมฟิสและไทนิส จึงเป็นที่ยอมรับกันอย่างกว้างขวางในนักไอยคุปต์วิทยาว่าผู้สืบทอดพระราชบัลลังก์ต่อจากฟาโรห์นิเนทเจอร์ได้ปกครองอียิปต์ที่ถูกแบ่ง ซึ่งปรากฏว่ามีฟาโรห์สองพระองค์ทรงขึ้นมาปกครองในเวลาเดียวกัน ทฤษฎีนี้มีพื้นฐานมาจาก "พระนามเซเรค" ที่ผิดปกติของฟาโรห์พระนามว่า เพอร์อิบเซน ซึ่งเป็นผู้สืบทอดพระราชบัลลังก์ต่อจากฟาโรหห์นิเนทเจอร์ และวางสัญลักษณ์ของเทพเซธไว้เหนือพระนามเซเรคของพระองค์ เนื่องจากเทพเซธมีต้นกำเนิดจากเมืองออมบอส ดังนั้น ฟาโรห์เพอร์อิบเซนก็น่าจะมาเมืองออมบอสเช่นกัน และแน่นอนว่าพระองค์ทรงปกครองเฉพาะในอียิปต์บนเท่านั้น พระนามของพระองค์ได้หายไปจากบันทึกพระนามแห่งเมมฟิสของในสมัยรามเสส เนื่องจากบันทึกพระนามดังกล่าวได้ถูกเขียนขึ้นโดยนักบวชชาวเมมฟิส และนักบวชเหล่านั้นไม่ยอมรับผู้ปกครองที่ไม่ใช่ผู้ปกครองแห่งเมมฟิสที่เป็นผู้ปกครองในอดีตที่ถูกต้อง
มินต์จูเลป

มินต์จูเลป  เป็นเครื่องดื่มผสมแอลกอฮอล์หรือค็อกเทลที่มีส่วนประกอบหลัก ได้แก่ วิสกีเบอร์เบิน น้ำตาล น้ำ น้ำแข็งบดและมินต์สด มินต์จูเลปมีที่มาจากตอนใต้ของสหรัฐและเป็นเครื่องดื่มตามธรรมเนียมของการแข่งม้าเคนทักกีเดอร์บี
มินต์จูเลปดั้งเดิมมีส่วนประกอบ 4 อย่าง ได้แก่ ใบมินต์ วิสกีเบอร์เบิน น้ำเชื่อมธรรมดาและน้ำแข็งบด โดยทางใต้ของสหรัฐและเคนทักกีนิยมใช้สเปียร์มินต์ การเตรียมมินต์จูเลปที่ถูกต้องยังคงเป็นที่ถกเถียงเนื่องจากบาร์เทนเดอร์แต่ละคนเตรียมต่างกัน มินต์จูเลปจัดอยู่ในกลุ่มเครื่องดื่มที่เรียกว่า "สแมช" เช่นเดียวกับโมฮิโต ซึ่งมินต์หรือส่วนประกอบอื่นจะถูกบดหรือตำเพื่อให้น้ำและน้ำมันหอมระเหยออกมาเสริมรสชาติให้เครื่องดื่ม มินต์จูเลปดั้งเดิมเสิร์ฟในแก้วพิวเตอร์หรือแก้วเงินและจับถือที่ก้นหรือขอบแก้วเพื่อรักษาความเย็น ปัจจุบันมินต์จูเลปส่วนใหญ่เสิร์ฟในแก้วโอลด์แฟชัน แก้วคอลลินส์หรือแก้วไฮบอลพร้อมหลอด
คำว่า "จูเลป" หมายความทั่วไปถึงเครื่องดื่มรสหวานโดยเฉพาะยาน้ำเชื่อม คำนี้มาจากคำว่า "julepe" ในภาษาสเปนซึ่งรับมาจากคำว่า golâb (گلاب) ในภาษาเปอร์เซียที่หมายถึงน้ำดอกไม้เทศ มินต์จูเลปมีต้นกำเนิดในตอนใต้ของสหรัฐประมาณคริสต์ศตวรรษที่ 18 มีการกล่าวถึงมินต์จูเลปแรกสุดในปี ค.ศ. 1770 และในบทละครเสียดสี "The Candidates" และ "A Short Poem on Hunting" ของรอเบิร์ต มันฟอร์ดที่ 3 นอกจากนี้ยังมีหลักฐานของมินต์จูเลปในใบสั่งยาที่ปรากฏใน "เมดิคัลคอมมูนิเคชันส์" ("Medical communications") ค.ศ. 1784 ว่า "อาการเจ็บป่วยที่กระเพาะอาหาร มีอาการขย้อนบ่อยและกลืนลำบาก แพทย์จึงจ่ายยาก่ออาเจียน ยาระบายและมินต์จูเลป"
ทาเวิร์นในรัฐเวอร์จิเนียหลายแห่งเริ่มมีโรงน้ำแข็งสำหรับทำค็อกเทลเย็นในคริสต์ทศวรรษ 1780 มีการกล่าวถึง "จูเลปเย็น" ครั้งแรกในโฆษณาวิกวัมการ์เดนส์ในเมืองนอร์ฟอล์กเมื่อวันที่ 4 พฤษภาคม ค.ศ. 1807 ขณะที่ในรัฐนิวยอร์กช่วงคริสต์ทศวรรษ 1830 มีจูเลปที่เสิร์ฟพร้อมน้ำแข็งบดขนาดเล็กเรียกว่า hailstone julep หรือ hailstorm julep บางครั้งจูเลปใช้ยินแทนเบอร์เบิน นอกจากนี้ในหนังสือ "Bar-Tenders Guide: How to Mix Drinks or The Bon-Vivant's Companion" ฉบับค.ศ. 1862 ของเจอร์รี ทอมัสระบุสูตรจูเลปที่ใช้แอลกอฮอล์ต่างกัน 5 สูตร ได้แก่ กอญัก บรั่นดี ยิน วิสกี้และไวน์โมแซล
มินต์จูเลปเป็นเครื่องดื่มตามธรรมเนียมของการแข่งม้าเคนทักกีเดอร์บีที่เมืองลุยส์วิลล์ รัฐเคนทักกี ธรรมเนียมนี้เกิดขึ้นในปี ค.ศ. 1938 โดยได้รับการส่งเสริมจากสนามแข่งม้าเชอร์ชิลดาวส์ที่จัดการแข่งขัน เดิมสูตรมินต์จูเลปที่นี่ใช้เอิร์ลีไทมส์ซึ่งเป็นวิสกี จนกระทั่งในปี ค.ศ. 2015 มีการเปลี่ยนมาใช้โอลด์ฟอเรสเตอร์ที่เป็นเบอร์เบินแทน
เพียร์สัน โฟเด

เพียร์สัน เดน โฟเด (เกิด 6 พฤศจิกายน ค.ศ. 1991) เป็นนักแสดงชาวอเมริกัน บุคคลทางอินเทอร์เน็ต และ นายแบบ เขามีชื่อเสียงจากบทบาทบรูคส์ในดิสนีย์แชนแนลเรื่อง "เจสซี" และรับบท อีไล ในภาพยนตร์โรแมนติกคอมเมดี้เรื่อง "Naomi and Ely's No Kiss List" ปี ค.ศ. 2015 โฟเดได้แสดงเป็น Thomas Forrester ในซีรีส์ดรามาของซีบีเอสเรื่อ่ง "The Bold and the Beautiful" รวมถึงปรากฏตัวในเรื่อง "Tacoma FD", "ไดนาสตี" และ "The Real Bros of Simi Valley" ก่อนหน้านี้โฟเดเคยแสดงเป็นนักบิน CW เรื่อง "Glamorous"
กีฬาสกีภูเขาในโอลิมปิกฤดูหนาว

กีฬาสกีภูเขาในโอลิมปิกฤดูหนาว จะจัดแข่งขันขึ้นเป็นครั้งแรกในโอลิมปิกฤดูหนาว 2026 จะมีการแข่งขันชิงเหรียญ 3 รายการ ได้แก่ สปรินท์ชายและหญิงและผลัดผสม มีการเสนอรายการเพิ่มเติมอีก 2 รายการ สำหรับบุคคลชายและหญิง แต่ไม่ได้รับการอนุมัติสำหรับโปรแกรมสุดท้าย
ก่อนที่จะเป็นส่วนหนึ่งในการแข่งขันกีฬาโอลิมปิก กีฬาสกีภูเขาได้จัดแข่งขันขึ้นที่โอลิมปิกเยาวชนฤดูหนาว 2020
ฟิล นีล

ฟิลิป จอร์จ นีล (เกิด 25 กุมภาพันธ์ ค.ศ. 1951) เป็นอดีตนักฟุตบอลอาชีพชาวอังกฤษที่เล่นให้กับนอร์แทมป์ตันทาวน์, ลิเวอร์พูล และโบลตันวอนเดอเรอส์ในตำแหน่งฟุลแบ็ก เขาเป็นหนึ่งในผู้เล่นอังกฤษที่ประสบความสำเร็จสูงสุดตลอดกาล คว้าแชมป์ดิวิชัน 1 7 สมัย, แชมป์ลีกคัพ 4 สมัย, เอฟเอแชริตีชีลด์ 5 สมัย, ยูโรเปียนคัพ 4 สมัย, ยูฟ่าคัพ 1 สมัย และยูโรเปียนซูเปอร์คัพ 1 สมัย ตลอด 11 ปีที่ลิเวอร์พูล ต่อมาเขากลับมาที่โบลตันวอนเดอเรอส์ในฐานะผู้จัดการทีม และพาพวกเขาคว้าแชมป์ฟุตบอลลีกโทรฟี ก่อนจะย้ายไปคุมทีมคอเวนทรีซิตี คาร์ดิฟฟ์ซิตี และแมนเชสเตอร์ซิตี เป็นทีมสุดท้ายในฐานะรักษาการผู้จัดการทีม
นีลเล่นให้กับทีมชาติอังกฤษมาอย่างยาวนานตั้งแต่ปี ค.ศ. 1976 โดยลงเล่นให้ทีมชาติอังกฤษ 50 นัด และยังได้ลงเล่นในฟุตบอลโลก 1982 ก่อนจะเลิกเล่นทีมชาติในปี ค.ศ. 1983 เขาไปเป็นผู้ช่วยผู้จัดการทีมชาติอังกฤษภายใต้การคุมทีมของเกรแฮม เทย์เลอร์
ชื่อเล่นของนีลขณะอยู่ที่ลิเวอร์พูลคือซิโก้ ซึ่งหมายถึงตัวทำเกมชาวบราซิล และเป็นการชมเชยนีลผู้ขึ้นชื่อในเรื่องการทำประตูสำคัญในประวัติศาสตร์ของสโมสร
กรีฑาชิงแชมป์โลก 2023

กรีฑาชิงแชมป์โลก 2023  เป็นการแข่งขันกรีฑาชิงแชมป์โลกครั้งที่ 19 มีกำหนดจะจัดขึ้นตั้งแต่วันที่ 19 สิงหาคมถึง 27 สิงหาคม ค.ศ. 2023 ที่ศูนย์กรีฑาแห่งชาติ ในบูดาเปสต์ ประเทศฮังการี
ก่อนหน้านี้เมืองบูดาเปสต์เคยแสดงความสนใจที่จะเป็นเจ้าภาพจัดการแข่งขันชิงแชมป์โลก 2007 แต่ได้ถอนตัวออกไปและในที่สุดก็จัดขึ้นที่โอซากะ
เกณฑ์การคัดเลือก.
กรีฑาโลกประกาศว่านักกีฬาจะผ่านการคัดเลือกตามอันดับกรีฑาโลก ไวลด์การ์ด (แชมป์โลกคนปัจจุบันหรือผู้ชนะ ไดมอนลีก 2022) หรือผ่านเกณฑ์การคัดเลือก
ประเทศไทยในกรีฑาชิงแชมป์โลก 2022

ประเทศไทย เข้าร่วมแข่งขันในรายการกรีฑาชิงแชมป์โลก 2022 ที่ ยูจีน ประเทศสหรัฐ ระหว่างวันที่ 15 ถึง 24 กรกฎาคม ค.ศ. 2022
ผลการแข่งขัน.
ประเทศไทยส่งนักกีฬาเข้าแข่งขัน 1 คน
แอร์ซูอีเย

แอร์ซูอีเย  เป็นนครและเมืองหลักของเทศมณฑลแอร์ซูอีเย จังหวัดเคร์มอน ประเทศอิหร่าน จากสำมะโน พ.ศ. 2549 นครนี้มีประชากร 5,668 คนใน 1,286 ครัวเรือน
กระจกเงาปฐมภูมิ

กระจกเงาปฐมภูมิ  คือกระจกเงาบานหลักภายในกล้องโทรทรรศน์ที่ทำหน้าที่รวมแสงที่ส่องมาจากวัตถุที่ต้องการสังเกตการณ์โดยตรง ก่อนจะส่งผ่านให้กระจกเงาบานต่อไปคือกระจกเงาทุติยภูมิ
สำหรับกล้องโทรทรรศน์สะท้อนแสงในอดีตส่วนใหญ่นั้น กระจกเงาปฐมภูมิทำจากกระจกเงาขนาดใหญ่เพียงชิ้นเดียวที่ทำเป็นทรงโค้งงอและเคลือบด้วยชั้นสะท้อนแสง แต่เมื่อขนาดของกล้องโทรทรรศน์เพิ่มขึ้น ขนาดของกระจกเงาปฐมภูมิจะกลายเป็นข้อจำกัดที่สำคัญที่สุด เนื่องจากกระจกเงาต้องรับน้ำหนักของตัวเองและต้องไม่ปล่อยให้มีการบิดเบี้ยวหรือผิดรูปภายใต้แรงโน้มถ่วง
สำหรับกล้องโทรทรรศน์ที่มีขนาดใหญ่หลายแห่ง กระจกเงาแบบประกอบรวม ซึ่งทำโดยการนำกระจกเงาแผ่นเล็ก ๆ หลายแผ่นมาประกอบกันได้ถูกนำมาใช้เป็นกระจกเงาปฐมภูมิ เช่นกล้องโทรทรรศน์ขนาดใหญ่กานาเรียส ขนาด 10.4 ม. ซึ่งประกอบขึ้นจากกระจกเงา 36 ชิ้น รวมถึงกล้องโทรทรรศน์อวกาศอย่างเช่นกล้องโทรทรรศน์อวกาศเจมส์ เวบบ์ ขนาด 6.5 ม. ซึ่งประกอบจากกระจกเงา 18 ชิ้น
นอกจากการใช้กระจกเงาแบบประกอบรวมแล้ว อีกวิธีหนึ่งเพื่อแก้ขีดจำกัดขนาดของกระจกเงาปฐมภูมิคือการใช้เทคนิคแอกทิฟออปติก คือใช้กระจกเงาที่บางมาก (หนาเพียงไม่กี่เซนติเมตร) โดยมีตัวกระตุ้นให้ทำงานที่ช่วยต้านแรงโน้มถ่วงเพื่อรักษารูปร่างเชิงแสง ทำให้สามารถใช้กระจกเงาปฐมภูมิแบบบานเดี่ยวที่ขนาดใหญ่ขึ้น เทคนิคนี้ได้รับการนำมาใช้ในกล้องโทรทรรศน์แบบกระจกเงาชิ้นเดียวที่ขนาดใหญ่หลายแห่ง เช่น กล้องโทรทรรศน์ขนาดใหญ่มาก กล้องโทรทรรศน์ซูบารุ กล้องโทรทรรศน์สองตาขนาดใหญ่ และกล้องโทรทรรศน์อื่น ๆ ที่กำลังวางแผนหรือสร้างอยู่
กระจกเงาทุติยภูมิ

กระจกเงาทุติยภูมิ  คือกระจกเงาบานที่ 2 ในกล้องโทรทรรศน์สะท้อนแสง ซึ่งใช้เพื่อรวบรวมและโฟกัสแสง โดยทั่วไปแล้วแสงที่รวบรวมโดยกระจกเงาปฐมภูมิจะผ่านไปยังตำแหน่งของกระจกเงาทุติยภูมิก่อนที่จะไปถึงยังจุดโฟกัส กระจกเงาทุติยภูมิจะปรับแสงไปทางด้านข้างในกรณีของกล้องโทรทรรศน์แบบนิวตัน หรือสะท้อนกลับไปในทิศตรงกันข้ามผ่านระนาบโฟกัสและผ่านกระจกเงาหลักในกรณีของกล้องโทรทรรศน์แบบกัสแกร็ง หรือแบบอื่น ๆ
โดยปกติแล้วกระจกเงาทุติยภูมิจะถูกค้ำด้วยฐานยึดรูปตัว X (บางครั้งเรียกว่า "แมงมุม") บนเส้นทางแสงระหว่างแหล่งกำเนิดแสงกับกระจกเงาปฐมภูมิ แต่สิ่งที่สำคัญที่สุดคือกระจกเงาต้องไม่ทำให้เกิดการบิดเบี้ยวของภาพ แต่ละจุดบนกระจกเงาปฐมภูมิจะถูกสร้างเป็นภาพขึ้นโดยแยกอิสระกัน และเมื่อพื้นที่เพิ่มขึ้น ความสว่างของภาพที่แสงอ่อนจะเพิ่มขึ้นได้โดยไม่ต้องเปลี่ยนรูปร่างของภาพ นั่นคือ กระจกเงาทุติยภูมิและตัวรองรับอาจบิดเบี้ยวเล็กน้อยเนื่องจากฟังก์ชันกระจายจุด และการแผ่รังสีจากแหล่งกำเนิดแสงจ้าอาจทำให้เกิดการเลี้ยวเบนเป็นรูปกากบาทซึ่งพบได้ทั่วไปในในการสร้างภาพ
ฟาโรห์บา

ที่มาของพระนาม.
หลักฐานทางโบราณคดีที่ปรากฏพระนามของฟาโรห์ "บา" เพียงชิ้นเดียว คือ ชิ้นส่วนของหินชิสต์เขียว ซึ่งพบในห้องชุดใต้ดินใต้พีระมิดแห่งดโจเซอร์ที่ซักกอเราะฮ์ และหลุมฝังศพมาสตาบา (สมัยราชวงศ์ที่หก) ของขุนนางระดับสูงนามว่า "นิ-อังค์-บา"
การระบุตัวตน.
ไม่ค่อยทราบข้อมูลที่เกี่ยวข้องกับฟาโรห์บาค่อนข้างน้อย แต่ปรากฏหลักฐานทางโบราณคดีเพียงไม่กี่ชิ้นที่ยืนยันว่ามีผู้ปกครองพระองค์ดังกล่าวอยู่จริง แต่ก็ไม่ได้ให้ข้อมูลเกี่ยวกับพระองค์เพิ่มเติม
ในปี ค.ศ. 1899 อเลสซานโดร ริชชี นักวิทยาศาสตร์ ได้ตีพิมพ์ภาพวาดของ"เซเรค"ที่ปรากฏสัญลักษณ์อักษรอียิปต์โบราณรูปขาเดียว (สัญลักษณ์การ์ดิเนอร์ D58) ซึ่งเป็นอักษรอียิปต์โบราณ ภาพดังกล่าวอยู่ในเล่มที่ 35 ของชุดหนังสือ "Zeitschrift für Ägyptische Sprache und Altertumskunde" ตามที่ริชชีได้ค้นพบพระนามเซเรคในศิลาจารึกที่วาดิ มะกะเรฮ์ คาบสมุทรไซนาย นักไอยคุปต์วิทยาอย่าง ยาโรสลาฟ เชร์นี และมิเชล เบาด์ พบว่าศิลาจารึกที่ริชชีตีพิมพ์ไปนั้นเป็นศิลาจารึกของฟาโรห์ซานัคต์แห่งราชวงศ์ที่สาม โดยที่ริชชีได้แปล ความหมายของสัญลักษณ์ที่ใช้ในพระนามของฟาโรห์ซานัคต์ผิด สัญลักษณ์ดังกล่าวคือสัญลักษณ์ห่วงเชือกตั้งตรง, สัญลักษณ์ซิกแซกที่แทนภาพของน้ำและสัญลักษณืกิ่งไม้ด้านล่าง ซึ่งที่ริชชีมองว่าเป็นสัญลักษณ์ขาเดียว
นักไอยคุปต์วิทยาอย่าง เชร์นี และปีเตอร์ คาพลอนี ได้คิดว่าฟาโรห์บา อาจจะฟาโรห์พระองค์เดียวกนกับฟาโรห์ฮอรัส เบิร์ด ซึ่งปรากฏหลักฐานที่เบาบางเช่นเดียวกัน โดยผู้ปกครองพระองค์นี้ทรงเขียนพระนามของพระองค์ด้วยสัญลักษณ์รูปนกคล้ายห่าน แต่เนื่องจากการตีความสัญลักษณ์รูปนกในข้อสงสัยนั้นยังขาดรายละเอียดทางศิลปะที่เอื้อให้สามารถระบุตัวตนได้ นักไอยคุปต์วิทยาจึงโต้แย้งการอ่านและความหมายของพระนามฮอรัสที่ถูกต้อง เชร์นีและคาพลอนีคิดว่าพระนามของฟาโรห์ทั้งสองพระองค์สามารถถอดความเหมือนกันคือ "บา" ในกรณีนี้คือฟาโรห์ฮอรัส บา และฟาโรห์ฮอรัส เบิร์ด จะเป็นบุคคลในประวัติศาสตร์พระองค์เดียวกัน แต่ข้อสันนิษฐานของเชร์นีและคาพลอนีกลับไม่เป็นที่ยอมรับโดยทั่วไป
ในทางตรงกันข้าม นักไอยคุปต์วิทยาอย่าง นาบิล สเวลิม คิดว่าฟาโรห์ฮอรัส บา ทรงเป็นผู้สืบทอดพระราชบัลลัก์โดยตรงของฟาโรห์นิเนทเจอร์แห่งราชวงศ์ที่ 2 ซึ่งได้ชี้ไปที่รูปแบบของพระนามของฟาโรห์นิเนทเจอร์ในบันทึกพระนามแห่งอไบดอส ซึ่งขึ้นต้นด้วยสัญลักษณ์อักษรอียิปต์โบราณ (รูปแกะตัวผู้; สัญลักษณ์การ์ดิเนอร์ E11) เช่นเดียวกับพระนามเซเรคของฟาโรห์ฮอรัส บา ดังนั้น สเวลิม จึงเชื่อว่าพระนามฮอรัสของฟาโรห์บานั้นเป็นพระนามที่มีส่วนหนึ่งของพระนามประสูติของฟาโรห์นิเนทเจอร์ที่ผิด
ไม่ทราบสถานที่ฝังพระบรมศพของฟาโรห์บา
ฮอมเกียง

ฮอมเกียง หรือชื่อในภาษาจีนกลางว่า ฟ่าน เฉียง  เป็นนายทหารของรัฐจ๊กก๊กในยุคสามก๊กของจีน เดิมเป็นผู้ใต้บังคับบัญชาของเตียวหุยขุนพลของรัฐจ๊กก๊ก ในปี ค.ศ. 221 ฮอมเกียงร่วมมือกับเตียวตัดในการลอบสังหารเตียวหุย จากนั้นแปรพักตร์ไปเข้าด้วยง่อก๊ก แต่ไม่ทราบชะตากรรมในภายหลังของฮอมเกียง
บันทึกประวัติศาสตร์.
บันทึกประวัติศาสตร์บรรยายเหตุการณ์ลอบสังหารเตียวหุยโดยฮอมเกียงและเตียวตัดโดยสังเขป เหตุจูงใจของการลอบสังหารอาจเป็นเพราะทั้งสองคนถูกเตียวหุยลงโทษอย่างรุนแรงเกินกว่าเหตุ ก่อนหน้านี้เล่าปี่มักจะตักเตือนเตียวหุยว่าการลงโทษทหารอย่างรุนแรงจะสร้างปัญหายุ่งยากในภายหลัง แต่เตียวหุยเพิกเฉยต่อคำเตือน 
ในฤดูหนาว เดือน 7 ของศักราชเจี๋ยงบู๋ (章武 "จางอู่") ปีที่ 1 (ค.ศ. 221) เล่าปี่นำทัพยกเข้าโจมตีง่อก๊ก เตียวหุยนำกองกำลังของตนออกจากลองจิ๋ว (阆中 "ล่างจง") เตรียมจะไปยังกังจิว (江州 "เจียงโจฺว") ก่อนออกเดินทางฮอมเกียงและเตียวตัดผู้ใต้บังคับบัญชาของเตียวหุยได้สังหารเตียวหุยและนำศีรษะของเตียวหุยไปเข้าสวามิภักดิ์ต่อซุนกวน บันทึกทางประวัติศาสตร์ไม่มีการะบุถึงฮอมเกียงและเตียวตัดหลังจากเหตุการณ์นี้
ในนิยาย"สามก๊ก".
ในนวนิยายอิงประวัติศาสตร์ในศตวรรษที่ 14 เรื่อง"สามก๊ก"มีเล่าเรื่องที่ฮอมเกียงและเตียวตัดลอบสังหารเตียวหุยอย่างละเอียด แต่ชื่อของฮอมเกียงซึ่งความจริงชื่อตัวเขียนเขียนว่า 彊 (อักษร 彊 เป็นอีกรูปหนึ่งของอักษร 強) ที่อ่านว่า "เฉียง" ในนิยาย"สามก๊ก"เขียนผิดเป็น 疆 ที่อ่านว่า "เจียง"
ตามเนื่องเรื่องในนิยาย"สามก๊ก" หลังกวนอูพ่ายแพ้และหนีไปที่เป๊กเสีย (麥城 "ไม่เฉิง") แล้วถูกซุนกวนจับประหารชีวิต เตียวหุยต้องการไว้ทุกข์ให้กวนอู จึงสั่งให้ฮอมเกียงและเตียวตัดเตรียมธงขาว เกราะขาว และม้าขาวสำหรับทหารทั้งหมดภายใน 3 วัน ฮอมเกียงและเตียวตัดของผ่อนผันเวลา แต่เตียวหุยไม่อนุญาตทั้งยังสั่งให้นำทั้งสองคนไปโบยทำโทษและคาดโทษว่าจะประหารชีวิตหากเตรียมของไม่เสร็จตามกำหนด ฮอมเกียงและเตียวตัดจึงตัดสินใจจะชิงสังหารเตียวหุยก่อน จึงลอบเข้าไปสังหารเตียวหุยขณะกำลังเมาหลับสนิท ตัดศีรษะเตียวหุยและนำไปเข้าสวามิภักดิ์กับง่อก๊ก ภายหลังเมื่อเล่าปี่ยกทัพบุกง่อก๊ก ซุนกวนต้องการประนีประนอมจึงส่งตัวฮอมเกียงและเตียวตัดไปให้เล่าปี่ เตียวเปาบุตรชายของเตียวหุยจึงสังหารทั้งคู่เสีย
กรีฑาชิงแชมป์โลก 2025

กรีฑาชิงแชมป์โลก 2025  จะเป็นการแข่งขันกรีฑาชิงแชมป์โลกครั้งที่ 20 และมีกำหนดจัดขึ้นระหว่างวันที่ 13 ถึง 21 กันยายน ค.ศ. 2025 ที่โตเกียว ประเทศญี่ปุ่น โดยจะใช้สนามกีฬาแห่งชาติที่สร้างขึ้นใหม่สำหรับโอลิมปิกฤดูร้อน 2020 และพาราลิมปิก
ครั้งนี้เป็นครั้งที่ 3 ที่การแข่งขันชิงแชมป์จะจัดขึ้นในประเทศญี่ปุ่น ต่อจากปี 2007 ใน โอซากะ และ 1991 ในโตเกียวที่สนามกีฬาแห่งชาติเก่า
ฟาโรห์นุบเนเฟอร์

ที่มาของพระนาม.
พระนาม "นุบเนเฟอร์" ปรากฏอยู่เศษภาชนะหินสีดำสองชิ้นที่พบในห้องชุดใต้ในสุสานของฟาโรห์ดโจเซอร์ (ราชวงศ์ที่สาม) ที่ซักกอเราะฮ์ โดยกล่าวถึงโครงสร้างอาคารที่มีนามว่า "เมนติ-อังค์" ("ชีวิตอาจจะยืนยง") ซึ่งก่อสร้างขึ้นในรัชสมัยของฟาโรห์นิเนทเจอร์ ดังนั้น นักไอยคุปต์วิทยา เช่น ปีเตอร์ คาพลอนี, โจเชม คาห์ล และฟรานเซสโก ทิราดริตติ จึงเชื่อว่ารัชสมัยของฟาโรห์นุบเนเฟอร์ ควรจะเรียงตามลำดับเวลาให้ใกล้เคียงกับรัชสมัยของฟาโรห์นิเนทเจอร์ พระนามของนุบเนเฟอร์ไม่ปรากฏในเอกสารร่วมสมัยหรือเอกสารหลังจากการสวรรคตของพระองค์ใดอีก
การระบุตัวตน.
นักไอยคุปต์วิทยา เช่น แบตทิสคอมเบ กันน์ และไอ. อี. เอส. เอ็ดเวิร์ดส์ เชื่อว่าพระนาม "นุบเนเฟอร์" อาจจะเป็นพระนามประสูติของฟาโรห์ราเนบ แต่ในทางตรงกันข้าม นักไอยคุปต์วิทยาอย่างว็อล์ฟกัง เฮ็ลท์ค และโทบี วิลกินสัน คิดว่า ฟาโรห์นุบเนเฟอร์ ทรงเป็นผู้สืบทอดพระราชบัลลังก์โดยตรงของฟาโรห์นิเนทเจอร์ ส่วนปีเตอร์ คาพลอนี ได้ระบุว่า ฟาโรห์นุบเนเฟอร์ทรงเป็นฟาโรห์ที่ทรงปกครองระหว่างรัชสมัยของฟาโรห์วัดจ์เนสและรัชสมัยของฟาโรห์เซเนดจ์
เตียวตัด

เตียวตัด หรือชื่อในภาษาจีนกลางว่า จาง ต๋า  เป็นนายทหารของรัฐจ๊กก๊กในยุคสามก๊กของจีน เดิมเป็นผู้ใต้บังคับบัญชาของเตียวหุยขุนพลของรัฐจ๊กก๊ก ในปี ค.ศ. 221 เตียวตัดร่วมมือกับฮอมเกียงในการลอบสังหารเตียวหุย จากนั้นแปรพักตร์ไปเข้าด้วยง่อก๊ก แต่ไม่ทราบชะตากรรมในภายหลังของเตียวตัด
บันทึกประวัติศาสตร์.
บันทึกประวัติศาสตร์บรรยายเหตุการณ์ลอบสังหารเตียวหุยโดยฮอมเกียงและเตียวตัดโดยสังเขป เหตุจูงใจของการลอบสังหารอาจเป็นเพราะทั้งสองคนถูกเตียวหุยลงโทษอย่างรุนแรงเกินกว่าเหตุ ก่อนหน้านี้เล่าปี่มักจะตักเตือนเตียวหุยว่าการลงโทษทหารอย่างรุนแรงจะสร้างปัญหายุ่งยากในภายหลัง แต่เตียวหุยเพิกเฉยต่อคำเตือน
ในฤดูหนาว เดือน 7 ของศักราชเจี๋ยงบู๋ (章武 "จางอู่") ปีที่ 1 (ค.ศ. 221) เล่าปี่นำทัพยกเข้าโจมตีง่อก๊ก เตียวหุยนำกองกำลังของตนออกจากลองจิ๋ว (阆中 "ล่างจง") เตรียมจะไปยังกังจิว (江州 "เจียงโจฺว") ก่อนออกเดินทางเตียวตัดและฮอมเกียงผู้ใต้บังคับบัญชาของเตียวหุยได้สังหารเตียวหุยและนำศีรษะของเตียวหุยไปเข้าสวามิภักดิ์ต่อซุนกวน บันทึกทางประวัติศาสตร์ไม่มีการะบุถึงฮอมเกียงและเตียวตัดหลังจากเหตุการณ์นี้
ในนิยาย"สามก๊ก".
ในนวนิยายอิงประวัติศาสตร์ในศตวรรษที่ 14 เรื่อง"สามก๊ก"มีเล่าเรื่องที่ฮอมเกียงและเตียวตัดลอบสังหารเตียวหุยอย่างละเอียด ตามเนื่องเรื่องในนิยาย"สามก๊ก" หลังกวนอูพ่ายแพ้และหนีไปที่เป๊กเสีย (麥城 "ไม่เฉิง") แล้วถูกซุนกวนจับประหารชีวิต เตียวหุยต้องการไว้ทุกข์ให้กวนอู จึงสั่งให้เตียวตัดและฮอมเกียงเตรียมธงขาว เกราะขาว และม้าขาวสำหรับทหารทั้งหมดภายใน 3 วัน เตียวตัดและฮอมเกียงขอผ่อนผันเวลา แต่เตียวหุยไม่อนุญาตทั้งยังสั่งให้นำทั้งสองคนไปโบยทำโทษและคาดโทษว่าจะประหารชีวิตหากเตรียมของไม่เสร็จตามกำหนด เตียวตัดและฮอมเกียงจึงตัดสินใจจะชิงสังหารเตียวหุยก่อน จึงลอบเข้าไปสังหารเตียวหุยขณะกำลังเมาหลับสนิท ตัดศีรษะเตียวหุยและนำไปเข้าสวามิภักดิ์กับง่อก๊ก ภายหลังเมื่อเล่าปี่ยกทัพบุกง่อก๊ก ซุนกวนต้องการประนีประนอมจึงส่งตัวเตียวตัดและฮอมเกียงไปให้เล่าปี่ เตียวเปาบุตรชายของเตียวหุยจึงสังหารทั้งคู่เสีย
ตำบลเดฮ์แซร์ด

เดฮ์แซร์ด  เป็นตำบลในอำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน แบ่งออกเป็น 44 หมู่บ้าน จากสำมะโน พ.ศ. 2549 ตำบลนี้มีประชากร 3,527 คนใน 874 ครัวเรือน
กล้องโทรทรรศน์แบบชมิท–กัสแกร็ง

กล้องโทรทรรศน์แบบชมิท–กัสแกร็ง (Schmidt–Cassegrain telescope) เป็นกล้องโทรทรรศน์แบบผสมชนิดหนึ่งที่ดัดแปลงมาจากกล้องโทรทรรศน์แบบกัสแกร็งแบบดั้งเดิมที่เป็นกล้องโทรทรรศน์สะท้อนแสง โดยนำหลักการของกล้องโทรทรรศน์แบบชมิทมาใช้ร่วมด้วย
การคิดค้น.
ในปี 1940 เจมส์ กิลเบิร์ต เบเกอร์ได้ตีพิมพ์วิทยานิพนธ์เรื่อง "กลุ่มกล้องถ่ายรูปเรียบง่ายขอบเขตภาพกว้างที่มีสมรรถภาพเทียบเท่ากล้องโทรทรรศน์แบบชมิท" ที่หอดูดาวมหาวิทยาลัยฮาร์วาร์ด นี่เป็นจุดเริ่มต้นของกล้องโทรทรรศน์ประเภทนี้
กล้องโทรทรรศน์ขนาดใหญ่สุดในโลกที่เป็นชนิดนี้คือกล้องโทรทรรศน์เจมส์ เกรกอรี ที่สกอตแลนด์
โครงสร้าง.
ลักษณะเด่นของกล้องโทรทรรศน์แบบนี้คือ ทั้งกระจกเงาปฐมภูมิและกระจกเงานทุติยภูมิก็มีจุดศูนย์กลางอยู่ที่จุดศูนย์กลางแผ่นปรับแก้ จึงไม่มีความคลาดทางทัศนศาสตร์ต่าง ๆ ทั้งความคลาดแบบโคมา ความคลาดเอียง และ ความผิดรูป แต่เนื่องจากค่าสูงสุดของความเว้าของแผ่นปรับแก้เป็นประมาณห้าเท่าของกล้องโทรทรรศน์แบบชมิทจึงไม่สามารถทำให้สว่างสว่างมากได้ อีกทั้งยังมีความคลาดสีมาก
ตำบลแวคีลอบอด

แวคีลอบอด  เป็นตำบลในอำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 7,786 คนใน 1,715 ครัวเรือน
สโมสรฟุตบอลลิเวอร์พูลในฤดูกาล 2023–24

ฤดูกาล 2023–24 เป็นฤดูกาลที่ 132 ในประวัติศาสตร์ของสโมสรฟุตบอลลิเวอร์พูล และเป็นฤดูกาลที่ 62 ติดต่อกันในลีกสูงสุดอังกฤษ สโมสรเข้าร่วมแข่งขันในพรีเมียร์ลีก, เอฟเอคัพ, อีเอฟแอลคัพและยูฟ่ายูโรปาลีก
เฟอร์จิล ฟัน ไดก์ ได้รับการแต่งตั้งเป็นกัปตันทีมคนใหม่หลังจาก จอร์แดน เฮนเดอร์สัน ออกจากทีม โดยชาวดัตช์เป็นกัปตันทีมคนที่สองต่อจาก ซามี ฮูเปีย ที่ไม่ใช่ชาวอังกฤษที่รับการแต่งตั้งเมื่อฤดูกาล 2001–02 และ เทรนต์ อเล็กซานเดอร์-อาร์โนลด์ ได้การแต่งตั้งเป็นรองกัปตันแทน เจมส์ มิลเนอร์
ฤดูกาลนี้เป็นฤดูกาลแรกนับตั้งแต่ฤดูกาล 2010–11 ที่ไม่มีเฮนเดอร์สัน, ฤดูกาลแรกนับตั้งแต่ฤดูกาล 2014–15 ที่ไม่มีมิลเนอร์และ โรแบร์ตู ฟีร์มีนู, ฤดูกาลแรกนับตั้งแต่ฤดูกาล 2016–17 ที่ไม่มี อเล็กซ์ ออกซ์เลด-เชมเบอร์ลิน และเป็นฤดูกาลแรกนับตั้งแต่ฤดูกาล 2017–18 ที่ไม่มี นาบี เกอีตาและฟาบิญญู
ฤดูกาลนี้เป็นฤดูกาลสุดท้ายของลิเวอร์พูลภายใต้การคุมทีมของเยือร์เกิน คล็อพ ซึ่งได้ประกาศความตั้งใจที่จะลงจากตำแหน่งเมื่อจบฤดูกาลเมื่อวันที่ 26 มกราคม ค.ศ. 2024
เมื่อวันที่ 25 กุมภาพันธ์ ค.ศ. 2024 ลิเวอร์พูลชนะเชลซีในอีเอฟแอลคัพนัดชนะเลิศ ด้วยผลประตู 1–0 โดยเป็นการชนะเลิศรายการนี้ครั้งที่ 10 และครั้งที่ 2 ภายใต้การคุมทีมของเยือร์เกิน คล็อพ
"ณ วันที่ 19 พฤษภาคม ค.ศ. 2024"
การซื้อขายผู้เล่นและการยืมตัว.
การซื้อขายผู้เล่นในฤดูร้อนจะเปิดระหว่างวันที่ 14 มิถุนายน ถึง 1 กันยายน ค.ศ. 2023 การซื้อขายผู้เล่นในฤดูหนาวจะเปิดระหว่างวันที่ 1 มกราคม ถึง 1 กุมภาพันธ์ ค.ศ. 2024
ภาพรวมการซื้อ-ขายผู้เล่น.
<templatestyles src="Col-begin/styles.css"/>
การแข่งขันก่อนเริ่มฤดูกาลและกระชับมิตร.
      ชนะ
      เสมอ
      แพ้
      แข่งขัน
การแข่งขัน.
พรีเมียร์ลีก.
นัดการแข่งขัน.
      ชนะ
      เสมอ
      แพ้
      นัดการแข่งขัน
เอฟเอคัพ.
ลิเวอร์พูลเข้าสู่การแข่งขันรายการนี้ในรอบสามในฐานะทีมจากพรีเมียร์ลีก โดยจับสลากพบกับ อาร์เซนอล พวกเขาจับสลากพบกับ นอริชซิตี ในรอบสี่ พบกับ เซาแทมป์ตัน ในรอบห้า และพบกับ แมนเชสเตอร์ยูไนเต็ด ในรอบก่อนรองชนะเลิศ
      ชนะ
      เสมอ
      แพ้
      นัดการแข่งขัน
อีเอฟแอลคัพ.
ลิเวอร์พูลเข้าแข่งขันในรายการนี้ในรอบสาม ในฐานะทีมที่ได้ไปแข่งขันในยุโรป โดยจับสลากเล่นในบ้านพบกับ เลสเตอร์ซิตี ทีมจากอีเอฟแอลแชมเปียนชิป ในรอบสี่ พวกเขาจับสลากไปเยือน บอร์นมัท สโมสรจากพรีเมียร์ลีก และเล่นในบ้านพบกับ เวสต์แฮมยูไนเต็ด ในรอบก่อนรองชนะเลิศ และจับสลากพบกับ ฟูลัม ในรอบรองชนะเลิศสองนัด
      ชนะ
      เสมอ
      แพ้
      นัดการแข่งขัน
ยูฟ่ายูโรปาลีก.
ลิเวอร์พูลจะแข่งขันรายการนี้ในรอบแบ่งกลุ่ม
รอบแบ่งกลุ่ม.
การจับสลากรอบแบ่งกลุ่มจัดขึ้นเมื่อวันที่ 1 กันยายน ค.ศ. 2023
      ชนะ
      เสมอ
      แพ้
      นัดการแข่งขัน
รอบแพ้คัดออก.
รอบ 16 ทีมสุดท้าย.
การจับสลากรอบ 16 ทีมสุดท้ายจัดขึ้นเมื่อวันที่ 23 กุมภาพันธ์ ค.ศ. 2024 โดยลิเวอร์พูลจับสลากพบกับ สปาร์ตาปราก ผู้ชนะเลิศ เช็กเฟิสต์ลีก
รอบก่อนรองชนะเลิศ.
การจับสลากรอบก่อนรองชนะเลิศจัดขึ้นเมื่อวันที่ 15 มีนาคม ค.ศ. 2024 โดยลิเวอร์พูลจับสลากพบกับ อาตาลันตา จาก เซเรียอา
สถิติ.
ลงเล่น.
ผู้เล่นที่ไม่ได้ลงเล่นจะไม่มีในรายชื่อนี้
รางวัลสโมสร.
รางวัลนักเตะยอดเยี่ยมประจำเดือน.
"รางวัลนักเตะยอดเยี่ยมประจำเดือนของสโมสรจากการโหวตของแฟนบอลผ่านทางเว็บไซต์ Liverpoolfc.com"
วัดป่าหนองชาด (จังหวัดมหาสารคาม)

วัดป่าหนองชาด เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลดอนเงิน อำเภอเชียงยืน จังหวัดมหาสารคาม
วัดป่าหนองชาด แต่เดิมพื้นที่ดังกล่าวเป็นเพียงป่าช้ารกร้างเป็นที่เผาศพ และฝังศพของชาวบ้านในสมัยก่อน ต่อมาเมื่อปี พ.ศ. 2543 ได้มีพระธุดงค์เดินทางผ่านมา และได้จำพรรษาอยู่ระยะหนึ่ง และมีญาติโยมบริเวณใกล้เคียงเดินทางมาทำบุญ และปฏิบัติธรรมอยู่เรื่อย ๆ พร้อมกับถวายปัจจัยในการสร้างกุฏิ ห้องน้ำ เพื่อให้พระ และญาติโยมที่มาทำบุญและปฏิบัติธรรมได้อาศัยกันแดดกันฝน จนได้รับอนุญาตก่อตั้งวัดในวันที่ 30 ธันวาคม พ.ศ. 2548 ชื่อ "วัดป่าหนองชาด" วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2559
สิ่งก่อสร้างที่สำคัญ คือ "วิหารคตหมื่นสมเด็จ" รูปแบบศิลปะผสมผสานกันทั้งไทย ลาว และพม่า ภายนอกวิหารมีใบเสมาทั้งสี่ทิศ รอบวงนอกสร้างเป็นวิหารคตสีแดงชาดผนังทั้งนอกและในประดับด้วยรูปปั้นพระสมเด็จราวสองหมื่นองค์ บริเวณส่วนกลางเป็นที่ตั้งของอุโบสถไม้ ภายในประดิษฐานพระพุทธรูปองค์พระประธาน
อาเลกซิส มัก อาลิสเตร์

อาเลกซิส มัก อาลิสเตร์ (เกิด 24 ธันวาคม ค.ศ. 1998) เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางให้แก่ลิเวอร์พูล สโมสรในพรีเมียร์ลีก และทีมชาติอาร์เจนตินา
มัก อาลิสเตร์ เกิดในครอบครัวนักฟุตบอล เริ่มต้นอาชีพกับอาร์เฆนติโนสยูนิออร์สเมื่อปี 2016 โดยคว้าแชมป์ดิวิชันสองของอาร์เจนตินาในฤดูกาลเปิดตัว จากนั้นเขาย้ายไปร่วมทีมไบรตันแอนด์โฮฟอัลเบียนเมื่อปี 2019 แต่ปล่อยยืมกลับให้ยูนิออร์สจนจบฤดูกาล ในปีที่สองกับไบรตัน มัก อาลิสเตร์ ถูกปล่อยยืมไปยังสโมสรอาร์เจนตินาอีกครั้งกับโบกายูนิออร์ส และคว้าแชมป์ปริเมราดิบิซิออน ฤดูกาล 2019–20 เมื่อกลับมาจากการปล่อยยืมในฤดูกาลถัดมา มัก อาลิสเตร์ ประสบความสำเร็จกับไบรตัน และกลายเป็นผู้เล่นคนสำคัญของทีม
สโมสรอาชีพ.
ลิเวอร์พูล.
ในวันที่ 3 ธันวาคม ค.ศ. 2023 มัก อาลิสเตร์ยิงประตูแรกในสีเสื้อของลิเวอร์พูล ในพรีเมียร์ลีก ฤดูกาล 2023–24 นัดที่ ลิเวอร์พูล เปิดสนามแอนฟีลด์เอาชนะ ฟูลัม 4-3 ต่อมา ในวันที่ 17 กุมภาพันธ์ ค.ศ. 2024 มัก อาลิสเตร์ทำประตูที่ 2 ในพรีเมียร์ลีก ในนัดที่ ลิเวอร์พูล เอาชนะ เบรนต์ฟอร์ด ที่เบรนต์ฟอร์ดคอมมิวนิตีสเตเดียม 4-1 ต่อมา ในวันที่ 7 มีนาคม ค.ศ. 2023 ยูฟ่ายูโรปาลีก รอบ 16 ทีมสุดท้าย นัดแรก มัก อาลิสเตร์ทำประตูด้วยจุดโทษ ในนัดที่ ลิเวอร์พูล เอาชนะ สปาร์ตาปราฮา 5-1 ต่อมา ในวันที่ 4 เมษายน ค.ศ. 2024 มัก อาลิสเตร์ทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชฟฟีลด์ยูไนเต็ด 3-1 ต่อมา ในวันที่ 19 พฤษภาคม ค.ศ. 2024 มัก อาลิสเตร์ทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ วุลเวอร์แฮมป์ตันวอนเดอเรอส์ 2-0
ในวันที่ 2 ตุลาคม ค.ศ. 2024 ยูฟ่าแชมเปียนส์ลีก ฤดูกาล 2024–25 รอบลีก มัก อาลิสเตร์ทำประตู ในนัดที่ ลิเวอร์พูล เอาชนะ โบโลญญา จากอิตาลี 2-0
เกียรติประวัติ.
อาร์เฆนติโนสยูนิออร์ส
โบกายูนิออร์ส
ลิเวอร์พูล
อาร์เจนตินา อายุไม่เกิน 23 ปี
อาร์เจนตินา
รางวัลส่วนตัว
ฟาโรห์คูฟู

คูฟู หรือ คีออปส์ เป็นฟาโรห์แห่งอียิปต์โบราณ ซึ่งเป็นฟาโรห์พระองค์ที่สองของราชวงศ์ที่สี่ในช่วงครึ่งแรกของสมัยราชอาณาจักรเก่า (ช่วงศตวรรษที่ 26 ก่อนคริสตกาล) ฟาโรห์คูฟูทรงสืบพระราชบัลลังก์ต่อจากฟาโรห์สเนฟรูเป็นพระราชบิดาและฟาโรห์ พระองค์ทรงเป็นที่ทราบโดยทั่วไปว่าทรงเป็นผู้ที่โปรดให้สร้างพีระมิดคูฟู ซึ่งเป็นหนึ่งในเจ็ดสิ่งมหัศจรรย์ของโลก แต่ด้านอื่นๆ อีกมากมายในรัชสมัยของพระองค์กลับได้รับการบันทึกไว้ค่อนข้างน้อย
วัตถุโบราณที่เกี่ยวข้องฟาโรห์คูฟูเพียงชิ้นเดียวที่หลงเหลืออยู่อย่างสมบูรณ์ คือ รูปสลักงาช้างขนาดสูง 3 นิ้ว ซึ่งถูกค้นพบในซากปรักหักพังของวิหารในช่วงเวลาหลังจากรัชสมัยของพระองค์ที่อไบดอสในปี ค.ศ. 1903 ส่วนภาพนูนต่ำนูนสูงและรูปปั้นอื่น ๆ ทั้งหมดถูกพบในสภาพที่เสียหายอย่างหนัก และโครงสร้างอาคารหลายแห่งของฟาโรห์คูฟูก็ได้สูญหายไปแล้ว ข้อมูลที่ทราบเกี่ยวกับฟาโรห์คูฟูก็มาจากจารึกในสถานที่ฝังพระบรมศพของพระองค์ที่กีซาและเอกสารในช่วงเวลาภายหลัง ตัวอย่างเช่น ฟาโรห์คูฟูเป็นทรงปรากฏอยู่ในบันทึกปาปิรุสเวสต์คาร์ ซึ่งเป็นบันทึกปาปิรุสที่เขียนขึ้นในช่วงราชวงศ์ที่สิบสามแห่งอียิปต์
เอกสารส่วนใหญ่ที่กล่าวถึงฟาโรห์คูฟูเขียนขึ้นโดยนักประวัติศาสตร์ชาวอียิปต์และกรีซโบราณ เมื่อประมาณ 300 ปีก่อนคริสตกาล ข้อมูลเกี่ยวกับการเสด็จสวรรคตของฟาโรห์คูฟูได้ถูกบันทึกหรือเขียนในลักษณะที่ขัดแย้งกัน คือ ในขณะที่มีการบันทึกว่า พระองค์ทรงเพลิดเพลินกับทำนุบำรุงมรดกทางวัฒนธรรมที่ยืนยาวในช่วงระยะเวลาของสมัยราชอาณาจักรเก่าและจักรวรรดิอียิปต์ แต่นักประวัติศาสตร์สมัยโบราณ ได้แก่ แมนิโธ,ดิโอโดรัส ซิคูลัส และ เฮอรอโดทัส ได้บรรยายฟาโรห์คูฟูในลักษณะเชิงลบ ซึ่งบันทึกและเอกสารดังกล่าวได้ทำให้ทราบลักษณะโดยภาพรวมของฟาโรห์คูฟูที่คลุมเครือและเป็นที่ถกเถียงที่ยังคงมีอยู่
ข้าวผัดสับปะรด

ข้าวผัดสับปะรด เป็นอาหารไทยประเภทข้าวผัด เป็นอาหารจานเดียวของไทยที่ได้รับความนิยมในกลุ่มนักท่องเที่ยวชาวต่างชาติ 
สันนิษฐานว่าข้าวผัดสับปะรดคงเป็นอาหารที่เพิ่งเกิดขึ้น เป็นอาหารที่ผสมผสานวัฒนธรรมอาหารหลายชาติ อย่างการผัดที่ได้มาจากประเทศจีน มีการใส่แฮมหรือใส้กรอก ลูกเกด เม็ดมะม่วงหิมพานต์ ที่รับมาจากวัฒนธรรมประเทศตะวันตก รวมทั้งมีส่วนผสมของผงกะหรี่จากเครื่องปรุงหลักของประเทศอินเดีย นำมาผัดกับข้าว สับปะรดและเนื้อสัตว์ ปรุงรสด้วยน้ำตาล ซอสปรุงรส และเกลือป่น แล้วตักข้าวผัดใส่ในเปลือกสับปะรดหั่นครึ่ง 
ในวัฒนธรรมประชานิยม ทางช่องยูทูบของวอลต์ดิสนีย์ได้เผยแพร่การ์ตูนมิกกี้เมาส์และมินนีเมาส์ มีฉากหลังเป็นตลาดน้ำของไทย นำเสนอเรื่องราวที่มาของข้าวผัดสับปะรดที่แต่งขึ้นมา